Jung Jae-Eun

Jung Jae-Eun (, s. 11. tammikuuta 1980) on eteläkorealainen taekwondon olympiavoittaja ja kaksinkertainen maailmanmestari.

Jung voitti Sydneyn olympialaisissa 2000 kultaa naisten alle 57 kg:n painoluokassa kukistettuaan loppuottelussa vietnamilaisen Trần Hiếu Ngânn pistein 2–0. Hän voitti maailmanmestaruuden 55 kg:n sarjassa 1997 kaadettuaan finaalissa ranskalaisen Carine Zelmanovitchin ja 2001 kukistettuaan loppuottelussa Espanjan Gemma Magrían. Vuonna 1999 hän sai 55-kiloisissa MM-hopeaa hävittyään 0–0 päättyneessä loppuottelussa kiinalaiselle Wang Sulle.

Jung voitti Aasian-mestaruuden alle 55-kiloisissa 2002.

Lähteet 

Eteläkorealaiset taekwondoinit
Eteläkorealaiset olympiavoittajat
Vuonna 1980 syntyneet
Elävät henkilöt